Efim Liivik

Efim Liivik (ka Jefim Liivik; kuni 1921 lihtsalt ees- ja isanimega Jefim Feodorov; perekonnanimi alates 12. oktoobrist 1921Petseri ja Narva-taguste valdade elanikele perekonnanimede panemine. Pankjavitsa (Panikovitši) valla elanike perekonnanimede panemise protokollid. Eesti Rahvusarhiiv, EAA.5433.1.3. Leht 128; 20. märts 1889 Pankjavitsa vald, Pihkva maakond, Pihkva kubermang – 4. märts 1942 Sosva, Sverdlovski oblast) oli Eesti poliitik.

Ta sündis talupidaja pojana.

Ta õppis Kiievis lipnike koolis, lõpetas selle 1917. aastal ja ülendati samal aastal nooremleitnandiks. Aastatel 1919–1921 teenis ta Eesti ratsaväes.

Aastal 1922 valiti ta Obinitsa vallavanema abiks ja 1927 Petseri maavalitsuse liikmeks. 1930. aastal valiti ta Meremäe vallavanemaks. Sellelt kohalt lahkus ta 1932. aastal, mil valiti V Riigikogu liikmeks. Aastatel 1936–1938 töötas ta Meremäe vallasekretäri abina. 5. veebruaril 1938 määrati ta Vabariigi Valitsuse otsusega Petseri maavalitsuse liikmeks, tema juhatada oli maavalitsuse majandus- ja hoolekandeosakond. 

Liivik võttis agaralt osa kohalikust seltskondlikust tegevusest ning omas talu Meremäe vallas."Petseri maavalitsuse liige J. Liivik 50 aastane". Esmaspäev, 18. märts 1939. Lk 10

Ta kuulus Põllumeeste kogudesse ja hiljem Isamaaliitu. 

NKVD arreteeris Liiviku 14. juunil 1941 Petserimaal Meremäe vallas. Ta saadeti Vene NFSV Sverdlovski oblastisse Sosva vangilaagrisse, kus mõisteti surma ja hukati 4. märtsil 1942.

Viited

Välislingid
Eesti ohvitserid 1918-1940
Eesti kommunismiohvrid 1940–1991

Kategooria:V Riigikogu liikmed
Kategooria:Põllutöökoja liikmed
Kategooria:Eesti vallavanemad
Kategooria:Põllumeeste konventide liikmed
Kategooria:Põllumeestekogude poliitikud
Kategooria:2. Üksiku Jalaväepataljoni koosseis
Kategooria:Vabadussõja veteranid
Kategooria:Eesti represseeritud isikud
Kategooria:Hukatud Eesti poliitikud
Kategooria:Sündinud 1889
Kategooria:Surnud 1942